《以谢玄晖鼓吹曲分题赋诗送萧伯龄赴春官 其一 江南佳丽地》
明代·梁兰

圣皇握赤符，渡江定武功。东吴据佳丽，西楚徵才雄。

皇皇帝业成，赫赫王气钟。玉帛走群后，车书会大同。

宾兴蔼多士，献赋蓬莱宫。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。